CELEX: C2006/249/06
Language: sl
Date: 2006-10-14 00:00:00
Title: Zadeva C-311/06: Predlog za sprejetje predhodne odločbe, ki ga je vložilo Consiglio di Stato (Italija) 17. julija 2006 — Consiglio Nazionale degli Ingegneri proti Ministero della Giustizia, Marco Cavallera

14.10.2006   
            
            
               SL
            
            
               Uradni list Evropske unije
            
            
               C 249/3
            
         Predlog za sprejetje predhodne odločbe, ki ga je vložilo Consiglio di Stato (Italija) 17. julija 2006 — Consiglio Nazionale degli Ingegneri proti Ministero della Giustizia, Marco Cavallera
   (Zadeva C-311/06)
   (2006/C 249/06)
   Jezik postopka: italijanščina
   Predložitveno sodišče
   Consiglio di Stato
   Stranke v postopku v glavni stvari
   
      Tožeča stranka: Consiglio Nazionale degli Ingegneri
   
      Tožena stranka: Ministero della Giustizia, Marco Cavallera
   Vprašanji za predhodno odločanje
   
               1)
            
            
               Ali se Direktiva 89/48/EGS (1) uporabi v primeru italijanskega državljana, ki a) je v Italiji zaključil triletni inženirski študij z „laureo“ (diplomo), b) je bila italijanska diploma priznana kot enakovredna ustrezni španski diplomi; c) je bil vključen na španski seznam inženerjev, vendar tega poklica v Španiji ni nikoli opravljal in; d) je na podlagi španskega potrdila o priznanju zaprosil za vpis na seznam inženerjev v Italiji?
            
         
               2)
            
            
               V primeru pritrdilnega odgovora na prvo vprašanje, ali je v skladu z Direktivo 89/48/EGS norma notranjega prava (člen 1 Decreto Legislativo št. 115 iz leta 1992), ki omogoča, da bi se v Italiji priznalo dokazilo o formalnih kvalifikacijah države članice, ki je bilo prej izključno posledica priznanja predhodnega italijanskega dokazila o formalnih kvalifikacijah?
            
         
      (1)  UL L 19, str. 16.